armvectores/hy_wikipedia_2023 huggingface dataset:
Հարրի Մարտինսոն

Հարրի Էդմունդ Մարտինսոն (շվեդերեն՝ Harry Edmund Martinson, մայիսի 6, 1904(1904-05-06)[…] կամ 1904, Jämshög church parish, Շվեդիա - փետրվարի 11, 1978(1978-02-11)[…] կամ 1978, Ստոկհոլմ), շվեդ գրող։ Շվեդական ակադեմիայի անդամ (1949)։
Եղել է նավաստի։ «Բնություն» (1934), «Պասսատ» (1945), «Ցիկադա» (1953) ժողովածուներին, որ մեծ մասամբ սպիտակ ոտանավորով են գրված, բնորոշ է բնությունը փիլիսոփայորեն իմաստավորելու ձգտումը։ Առավել նշանակալի գործերից են «Աննպատակ ճանապարհորդություններ» (1932), «Մնաս բարով, Կապ» (1933) ուղեգրությունները և «Ճանապարհ դեպի Կլոքրիկե» (1948) վեպը, որոնցում Մարտինսոնը զարգացրել է այն ուտոպիական գաղափարը, թե բուրժուական քաղաքակրթության չարիքը հաղթահարելու միջոցը անվերջ թափառելն է։ «Եղինջը ծաղկում է» (1935) և «Կյանքի ուղին» (1936) ինքնակենսագրական վեպեր են։ «Անիարա» (1956) պոեմում Մարտինսոնը հեռատեսորեն է նայում տեխնիկական առաջընթացին, որը, նրա կարծիքով, սպառնում է մարդկության գոյությանը։ Նոբելյան մրցանակի համատեղ դափնեկիր Էյվինդ Յոնսոնի հետ (1974)։


== Ծանոթագրություններ ==
Էսթելա Ագստերիբե

Էսթելա «Ստելլա» Ագստերիբե (հոլ.՝ Stella Agsteribbe, ապրիլի 6, 1909(1909-04-06), Ամստերդամ, Նիդերլանդներ - սեպտեմբերի 17, 1943(1943-09-17), Օսվենցիմ), հոլանդացի մարմնամարզուհի։ Նիդեռլանդների մարմնամարզության հավաքականի կազմում 1928 թվականին Ամստերդամում նվաճել է ոսկե մեդալ։
Ինչպես հավաքականի մյուս անդամները (Էլկա դե Լևի, Հելենա Նորդհայմ, Աննա Պոլյակ Դրեսդեն և Յուդիկա Սիմոնս), այնպես էլ Էսթելան և մարզիչ Գերիթ Կլիրկոֆերը եղել են հրեաներ։ Նրանք Երկրորդ համաշխարհային պատերազմի ժամանակ հետապնդվել են նացիստական ՍՍ-ի զինվորականների կողմից։
Մահացել է ամուսնու՝ Սեմուել Բլիթցի, յոթամյա դստեր Նաննիի և երեքամյա որդու Ալֆրեդի հետ միասին՝ «Օսվենցիմ» համակենտրոնացման ճամբարում։
1997 թվականին Նիդեռլանդների մարմնամարզության հավաքականը ներառվել է Հրեական միջազգային սպորտային փառքի սրահի մեջ։


== Ծանոթագրություններ ==


== Արտաքին հղումներ ==
profile
Էսթելա Ագստերիբե - Յադ Վաշեմ (անգլ.)
Նիլեյ Յու

Նիլեյ Յու (ռուս.՝ Нилей-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Բար գետի ափին։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000060992
Կոդը ըստ հիդրոլոգիական հետազոտության (ՌԴ) — 103006099
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վանավելյա (այլ կիրառումներ)

Վանավելյա անունը կամ տերմինը կարող է վերաբերել հետևյալ հոդվածներին․

Վանավելյա - գյուղ Էստոնիայի Պալամուսե շրջանի կազմում։
Վանավելյա - գյուղ Էստոնիայի Վիիռացի շրջանի կազմում։
Յոզեֆ Անտոն Կոխ

Յոզեֆ Անտոն Կոխ (գերմ.՝ Joseph Anton Koch: հուլիսի 27, 1768(1768-07-27)[…], Elbigenalp, Ռոյթե (շրջան), Տիրոլ, Ավստրիա - հունվարի 12, 1839(1839-01-12)[…], Հռոմ, Պապական մարզ) ավստրիացի ռոմանտիկ նկարիչ։


== Կյանք և ստեղծագործություն ==
Յ. Ա. Կոխը ծնվել է տիրոլյան վաճառականի ընտանիքում։ Մանուկ հասակում հովիվ է եղել։ Աուգսբուրգի եպիսկոպոսի աջակցությամբ նա նախ ընդունվել է Դիլինգի ճեմարան, այնուհետև նկարչություն է սովորել Շտուտգարտում` Չարլզի դպրոցում։ Ինչպես իր ժամանակին Ֆրիդրիխ Շիլլերը, պատանի նկարիչը նույնպես չի կարողացել տանել դպրոցի խստապահանջությունը։ Նա թողել է դպրոցը և գնացել Ստրասբուրգ, այնուհետև Շվեյցարիա: Ստրասբուրգում գտնվելու ժամանակ Կոխը մտել է տեղի յակոբինյան ակումբ, Շվեյցարական բնությունը նրան հնարավորություն է տալիս կտավին մարմնավորել ազատության իր իդեալը՝ ակտիվորեն չզբաղվելով քաղաքականությամբ։Լեռնային էսքիզները, որոնք նկարիչը կատարել է իր բազմաթիվ ճանապահորդությունների ընթացքում Շվեյցարիայում, հիմք են դարձել իր ավելի ուշ խոշոր ստեղծագործությունների համար, ինչպիսիք են Շմադրիբի ջրվեժը, Բեռնի լեռնաշխարհը (1817), Ինսբրուկը կամ Հոսփիսը Գրիմզելվալդ գլետչերի մոտ (այրվել է, նախկինում` Լայպցիգի կերպարվեստի թանգարանում)։ Այդ աշխատանքները հայտնվել են Կոխի՝ Հռոմ կատարած այցից հետո, որտեղ նա ուսումնասիրել է ժամանակակից բնանկարչությունը և դրա հետևանքով ստեղծել է իր սեփական «ալպյան ոճը»։ Բացի 1812-1815 թվականներին Վիեննայում մնալուց, Յոզեֆ Կոխը, սկսած 1795 թվականից, մշտապես ապրել է Հռոմում, որտեղ ստեղծագործությամբ զբաղվելուց բացի զբաղվել է դասավանդմամբ, նրա աշակերտների թվում էր, մասնավորապես, Սողոմոն Կորրոդին։ Հատկապես հաճախ նա նկարել է Ալբանիայի լեռները և Օլեվանոյի մերձակայքում գտնվող տարածքը։ Իր աշխատանքներում նկարիչը միավորել է Պուսենի բնանկարի սկզբունքները՝ բնության հետ իր անմիջական դիտարկումներով, որոնք պատկերված են բազմաթիվ նկարներում և ջրաներկների մեջ։Նրա բարեկամուհին ավստրիացի նկարչուհի Աննա Շտայներ-Կնիտելն էր։


== Ծանոթագրություն ==


== Հղումներ ==
(2935) Նաերում

(2935) Նաերում (անգլ.՝ Naerum), աստերոիդ աստերոիդների հիմնական գոտում։ Հայտնաբերվել է 1976 թվականի հոկտեմբերի 24-ին Ռիչարդ Վեստի կողմից Լա Սիլյայում։
Միջին հեռավորությունը Արեգակից կազմում է 2,598061 ա. մ., առավելագույնը մոտենում է 2,2691 ա. մ. հեռավորության վրա և հեռանում 2,927 ա. մ.։ Արեգակի շուրջ մեկ ամբողջական պտույտ է կատարում 1529,58 երկրային օրվա ընթացքում, իր ուղեծրով շարժվելով միջինում 0,235359 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2935) Նաերում աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուուսիկու (գյուղ, Վառա շրջան)

Անվան այլ կիրառումների համար տե՛ս՝ ԿուուսիկուԿուուսիկու (էստ․՝ Kuusiku), գյուղ Էստոնիայի Տարտումաա նահանգի Վառա շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պացոկի գետի հովիտ

Պացոկի գետի հովիտ (նորվ.՝ Pasvikdalen),  հովիտ Հյուսիսային Եվրոպայում։ Հովիտը Պացոկի գետի գետաբերանով ձգվում է 150 կմ՝ անցնելով Նորվեգիայի և Ռուսաստանի սահմանի երկայնքով, իսկ հարավային մասում հասնում մինչև Ֆիլիանդիա։
Հովիտը պատված է սոճու և կեչու սաղարթախիտ անտառներով։ Ֆաունան և ֆլորան ընդգրկում են այնպիսի արևելյան տեսակներ, ինչպիսիք են սիբիրիական եղևնին և մշակառնետը։ Հովտի հարավային մասում է գտնվում Պասվիկ միջազգային արգելոցը։ Հովիտում գտնվում են բազմաթիվ լճեր, այդ թվում՝ Ինարի, Գրենսեվաթն, Հեվոսկոսի ջրամբարը, Ֆյարվաթեն, Վոյվաթուսարվի լճերը։
Ունի բավականին չոր կլիմա։ Տարեկան տեղումների քանակը ընդամենը 400 մմ է։ Հանդիսանում է հայտնի զբոսաշրջային վայր, որտեղ բազմաթիվ արշավորդներ ամռանը արշավներ են կազմակերպում։ Հուլիսին միջին ջերմաստիճանը 14 °C  է։


== Ծանոթագրություններ ==
Դերբի (սպորտային)

Անվան այլ կիրառումների համար տե՛ս՝ Դերբի (այլ կիրառումներ)Դերբի, սպորտային մրցախաղ նույն քաղաքի կամ շրջանի երկու մրցակից թիմերի միջև։ Օրինակ՝ «Արսենալ» և «Տոտտենհեմ» ֆուտբոլային թիմերի մրցախաղը «Հյուսիսային Լոնդոնի դերբի» է։
Անվանումը առաջացել է Անգլիայի Դերբի քաղաքի անվանումից, որտեղ քաղաքի երկու թիմերի միջև թեժ մրցակցություն է եղել։ Որպես կանոն դերբի մրցախաղի ժամանակ թիմերի երկրպագուների միջև մթնոլորտը առավել շիկացած է լինում, քան սովորական խաղերի ժամանակ։
Որոշ երկրներում՝ Իսպանիա, Ուրուգվայ, Արգենտինա, Մեքսիկա, Բրազիլիա «դերբի»-ի տեղ օգտագործվում է «կլասսիկո» կամ «սուպերկլասսիկո» տերմինը։


== Արտաքին հղումներ ==
Ֆուտբոլային դերբիների ցուցակ և հաշիվներ  FootballDerbies.com կայքում (անգլ.)
Բլագուշա (գյուղ, Սիչովսկի շրջան)

Բլագուշա (ռուս.՝ Благуша), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոլսկոե (գյուղ, Բլագովեշչենսկի շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ռուս.՝ Никольское, բաշկիրերեն՝ Никольск), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օձի սիրտը

«Օձի սիրտը» (լատ.՝ Cor Serpentis), Իվան Անտոնովիչ Եֆրեմովի գիտաֆանտաստիկ վիպակը, որը գրվել է 1958 թվականին։ Վիպակում հեղինակը մանրամասն նկարագրում է մոլորակի կենսոլորտի և բարձր կազմակերպված խելացի կյանքի՝ մարդանման արարածների  գոյության հնարավորությունը ֆտորաջրածնի վրա հիմնված կենսաքիմիայի հետ, քննարկում այն հարցը, որ տիեզերական ճանապարհորդությունների ունակ բարձր զարգացած քաղաքակրթությունները չեն կարող ագրեսիվ տրամադրված լինել իրենց զարգացման շնորհիվ։
Ապագայի ներքին ժամանակագրությանը համապատասխան, Իվան Եֆրեմովի ստեղծագործություններում այս վիպակը օղակ է «Անդրոմեդայի միգամածություն» (ռուս.՝ «Туманность Андромеды») և «Ցլի ժամը» (ռուս.՝ «Час Быка») վեպերի միջև։
Եֆրեմովն իր վեպում բանավիճում է Մյուրեյ Լեյնստերի և նրա «Առաջին կոնտակտ» ստեղծագործության հետ, որը նույնպես պատմում է տիեզերքում երկու քաղաքակրթությունների հանդիպման, սակայն օտարներին չվստահող և ագրեսիայից զգուշացող երկրացիների անձնակազմի մասին։ «Օձի սիրտը» առանձնանում է վառ արտահայտված մարդասիրական ուղղվածությամբ, գիտության և կոմունիզմի պատմական հաղթանակի հանդեպ հավատով։


== Սյուժե ==
Հեռավոր ապագա։ «Տելլուր» տիեզերանավի անձնակազմը Երկիր մոլորակից ուղևորվում է Տիեզերք՝ օգտագործելով «զրո-տարածքը»։ Ալֆա օձ աստղի շրջանում (արաբ․՝ Ունուկ ալ Հայ)՝ Օձի համաստեղության Օձի Էպսիլոն աստղի հարևանությամբ նա պատահաբար հանդիպում է այլմոլորակային քաղաքակրթության տիեզերանավի։ Արտաքուստ «օտարները» շատ նման են երկրային մարդկանց, բայց շնչում են ոչ թե սովորական թթվածին, այլ ֆտոր։ Այսպիսով, երկու քաղաքակրթությունների միջև անմիջական շփումը վտանգավոր է ինչպես նրանց օրգանիզմների, այնպես էլ նյութերի համար։ Բարյացակամ տրամադրված երկու անձնակազմերը տեղեկատվություն ու գիտելիքներ են փոխանակում թափանցիկ էկրանի միջոցով։ Հասկանալով, որ ուղղակի շփումը հնարավոր չէ, անձնակազմերը հրաժեշտ են տալիս միմյանց, և նրանցից յուրաքանչյուրը շարունակում է իր ճանապարհը։


== Կերպարներ ==


== Հրատարակություն ==
Վիպակն առաջին անգամ տպագրվել է 1959 թվականին «Պատանեկություն» ամսագրում (№ 1) և զուգահեռաբար՝ «Дорога в 100 парсеков» գիտաֆանտաստիկ անթոլոգիայում։ Հետագայում բազմիցս վերահրատարակվել է, ներառվել հեղինակային ժողովածուներում և անթոլոգիաներում։ Թարգմանվել է անգլերեն, ֆրանսերեն, գերմաներեն, ռումիներեն և բուլղարերեն։


== Ռադիոներկայացում ==
1970-ականների կեսերին Համամիութենական ռադիոյով բեմադրվել է «Օձի սիրտը» ռադիոներկայացումը։


== Արձագանքներ ==
«Օձի սիրտը» ստեղծագործության մոտիվներով Լ.Լազարևը, Ս. Ռասադինը, Բ. Սարնովը գրել են «Ծծմբաջրածնային Աֆրոդիտե» (ռուս.՝ «Сероводородная Афродита») պարոդիան, որն ներառվել է 1966 թվականի «Լորենու ծառուղիներ» գրական պարոդիաների հեղինակային ժողովածուում։


== Ծանոթագրություններ ==
Վիարիջի

Վիարիջի (իտալերեն՝ Viarigi), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 1000 մարդ (2008)։ Բնակչության խտությունը՝ 73 մարդ/կմ²։ Տարածքը կազմում է 14 կմ²։ Փոստային ինդեքս՝ 14030։ Հեռախոսային կոդ՝ 0141։
Բնակավայրի հովանավորն է հանդիսանում սուրբ Ագաթան։ Տոնը նշվում է փետրվարի 5-ին։


== Ժողովրդագրություն ==
Բնակչության թվաքանակի փոփոխությունները


== Կոմունայի ադմինիստրացիան ==
Հեռախոսահամար՝ 0141 611050
Էլեկտրոնային հասցե՝ viarigi@postemailcertificata.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գողաձոր (ձորակ)

Գողաձոր, ձորակ Թուրքիայում Վան քաղաքի մոտակայքում։ Այստեղ Իշխանիգոմ գյուղի մոտ հայտնաբերվել են ուրարտական Մենուա I-ին թագավորի երկու սեպագիր համառոտ արձանագրություններ, որոնք պատմում են նրա կողմից ոռոգիչ ջրանցք կառուցելու մասին։


== Ծանոթագրություններ ==
Կոտովկա (գյուղ, Նովոմիրգորոդի շրջան)

Անվան այլ կիրառումների համար տե՛ս՝ ԿոտովկաԿոտովկա (ուկրաիներեն՝ Котівка), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Կոտովկա գյուղում բնակվում էր 90 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոստանի Թալա

Բոստանի Թալա, ձմեռանոց ՀՍՍՀ Իջևանի շրջանում։ 1920 թվականիից 1930-ական թվականներին ուներ մշտական բնակիչներ։


== Ծանոթագրություններ ==
Պորտո Տորես

Պորտո Տորես (իտալերեն՝ Porto Torres), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 21 064 մարդ (2008 թվականի տվյալով), բնակչության խտությունը կազմում է 205,26 մարդ/կմ²։ Զբաղեցնում է 102,62 կմ² տարածք, փոստային ինդեքս՝ 7040, հեռախոսային կոդ՝ 079:
Պորտո Տորեսի հովանավոր սրբերն են նահատակներ Գավինիուսը, Պրոտոնը և Յանուարիուսը, տոնը նշվում է Սուրբ Երրորդությունից հետո երկուշաբթի օրը։ Նրանց է նվիրված քաղաքի գլխավոր տեսարժան վայրը՝ Սուրբ Գավինի, Պրոտոնի և Յանուարիուսի բազիլիկան (XI դար)։ Ամենահին արտեֆակտները (3-րդ դար) գտնվում են եկեղեցու դամբարանում՝ սուրբ Գավինիա, սուրբ Յանուարիան և հռոմեական սարկոֆագը (այսպես կոչված «Օրփեոսի սարկոֆագը»)։


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Ավելի վատ

«Ավելի վատ», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1913 թվականին։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 64) մարտի 22-ի համարում, այնուհետև Երևանում` 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 242-243)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Ֆիլիպ III (Իսպանիայի թագավոր)

Ֆիլիպ III (իսպ.՝ Felipe III, ապրիլի 14, 1578, Մադրիդ, Իսպանիա - մարտի 31, 1621(1621-03-31)[…], Մադրիդ, Իսպանիա), Իսպանիայի թագավոր, իսկ 1598 թվականի սեպտեմբերի 13-ից նաև Պորտուգալիայի թագավոր (որպես Ֆիլիպ II, պորտ.՝ Filipe II)։
Իսպանիայի թագավոր Ֆիլիպ II-ի որդին և իրավահաջորդը։ Նա եղել է Իսպանիայի առաջին անաշխատունակ թագավորներից մեկը, որը իր կառավարումը սկսել է ներքին և արտաքին քաղաքական անճարակության ժամանակահատվածում։
Ֆիլիպի արքունիքը լցված էր անգործունակ նախարարներով։ Ֆիլիպը մտածում էր միայն հարստանալու մասին ի հաշիվ պետական գանձարանի և ժողովրդի։ Ամենամեծ ազդեցությունը վայելում էր դուքս Լերման, որին Ֆիլիպը շնորհեց լայն լիազորություններ։
Հսկայական պետական պարտքը (ավելի քան 140 միլիոն դուկատ) նա ժառանգել էր իր հորից։ Ժամանակի ընթացքում այդ պարտքը ավելացել է, իսկ եկամտի աղբյուրները գնալով նվազում էին։ Ժողովրդի շրջանում աճում էր աղքատությունը՝ ի շնորհիվ վատ կառավարման և հարկաբյուջետային պաշտոնատար անձանց դրամաշորթությունների։
1612 թվականի տվյալներով Իսպանիայի թագավորության ընդհանուր եկամուտը չէր գերազանցում 28 միլիոն դուկատը։ Իսպանիայի բարեկեցությանը ուժեղ հարված հասցրեց 1609 թվականի սեպտեմբերի 22-ին ընդունված հրամանագիրը, որի համաձայն Իսպանիայից և Պորտուգալիայից վտարվեցին բոլոր մորսիկները։ Այս հրամանագրով երկիրը զրկվեց իր հիմնական աշխատավոր ուժից։
1619 թվականին քաղաքից արտաքսվեցին բոլոր գնչուները։


== Գրականություն ==
Florencio Janer, «Condicion social de los Moriscos de España: causas de su expulsion, y consecuencias que esta produjo con el orden economico y politico» (Мадр., 1857);
Danvila у Collado, «La expulsion de los morisco s españoles» (Мадр., 1889);
F. Picatoste, «Estudios sobre la grandeza y decadencia de España» (Мадр., 1887);
A. Canovas del Castillo, «История упадка Испании со времени вступления на престол Ф. III до смерти Карла III».


== Ծանոթագրություններ ==
Սառնիկո

Սառնիկո (իտալերեն՝ Sarnico), կումունա Իտալիայում, գտնվում է Լոմբարդիա մարզի Բերգամոյի գավառում։
Բնակչությունը կազմում է 5971 մարդ, բնակչության խտությունը՝ 949 մարդ/կմ²։ Փոստային կոդ՝ 24067։ Հեռախոսային կոդ 035։


== Արտաքին հղումներ ==
Պաշտոնական կայք Archived 2015-03-25 at the Wayback Machine.


== Ծանոթագրություններ ==
Southpaw (սաունդթրեք)

«Southpaw: Original Motion Picture Soundtrack», 2015 թվականին նկարահանված «Ձախլիկը» ֆիլմի սաունթրեք։


== Ստեղծում ==
2014 թվականի դեկտեմբերի 15-ին ֆիլմի համար սկսեց երաժշտություն գրել կոմպոզիտոր Ջեյմս Հորները։ Այս սաունթրեքը «Տիտանիկ» և «Ավատար» ֆիլմերի երաժշտությունների հեղինակի համար եղավ վերջինը։ Վերջինս մահացել է հունիսի 22-ին, Կալիֆորնիայիում, ինքնաթիռի վթարի պատճառով։
2015 թվականի մայիսի 22-ին ռեփեր Էմինեմը, սաունթրեքի գործադիր տնօրենի հետ, ինչպես նաև համագործակցեց DJ Khalil-ի։
«Phenomenal» սինգլը թողարկվել է 2015 թվականի հունիսի 2-ին «Shady Records» լեյբլով։ Հուլիսի 10-ին ազատ է արձակվել իրենց երկրորդ սինգլը «Kings Never Die»: Սաունթրեքը հասանելի էր լինելու բոլորին հուլիսի 24-ից, ֆիլմի ազատ արձակման օրից։


== Երգացանկ ==
Սաունթրեքը ներառում է Ջեյմս Հորների, Էմինեմի, 50 Cent-ի և այլ կատարողների երգեր։


== Ծանոթագրություններ ==


== Արտաքին հղումներ ==
«Southpaw: Original Motion Picture Soundtrack». Shady Records
Հռենոս

Հռենոս (գերմ.՝ Rhein, ֆր.՝ Rhin, հոլ.՝ Rijn), գետ Արևմտյան Եվրոպայում։
Սկիզբ է առնում Ալպերում (Շվեյցարիայում) և թափվում Հյուսիսային ծովը՝ առաջացնելով դելտա։ Հոսում է Շվեյցարիայի, Լիխտենշտայնի, Ավստրիայի, Գերմանիայի, Ֆրանսիայի և Նիդեռլանդների տարածքով։ Երկարությունը 1320 կմ է, նավարկելի է 952 կմ (մինչև Բազել և Բոդենի լճով)։ Ջրանցքներով միացված է Ռոն, Մառն, Վեզեր, Էլբա, Էմս գետերին։ Հռենոսի ափին են Բազել (Շվեյցարիա), Ստրասբուրգ (Ֆրանսիա), Մանհայմ, Մայնց, Բոնն, Քյոլն, Դյուսելդորֆ, Դյուսբուրգ քաղաքները, գետաբերանում՝ Ռոտերդամ ծովային նավահանգիստը (Նիդեռլանդներ)։


== Ստուգաբանություն ==
Անվանման ծագումը բացատրվում է մի քանի կերպ։ Ոմանք գտնում են, որ այն առաջացել է կելտական լեզուներից և կապված է «ջուր» հասկացության հետ։ Որպես հիմք առավելապես ընդունվում է գալլ. renos, rhenus կամ rino (իմաստները՝ «հոսող ջուր, գետից» մինչև «լիճ, ծով»)։ Ոմանք էլ անվանման առաջացումը կապում են հնդեվրոպական ri «գնալ, հոսել, շտապել» հիմքի հետ՝ ri-enos «հոսող ջուր»։ Անվանման լատիներեն գրությունը եղել է Rhenus:


== Պատկերասրահ ==

		
		
		
		
		


== Ծանոթագրություններ ==
Կասպիական ծովածիծառ

Կասպիական ծովածիծառ , (լատ.՝ Sterna caspia), ջրածիծառների ընտանիքի թռչուն։


== Արտաքին ==
Պատահական չվահյուր է։ Մարմնի երկարությունը 47-54 սմ է, թևերի բացվածքը՝ 130-145 սմ, կենդանի զանգվածը՝ 500-700 գ։ Ջրածիծառներից ամենախոշորն է, մարմինը՝ լայն, կտուցը՝ կարմիր և մեծ, պոչը՝ կարճ, մկրատաձև կտրվածքով։ Բնադրման շրջանում հասունի գագաթը սև է, ծոծրակը՝ գզուզ, մարմինը վերևից՝ բաց մոխրագույն, ներքևից արտաքին առաջնային փետուրները թվացյալ մուգ մոխրագույն են։ Հետբնադրման շրջանում թասակը մոխրագույն է՝ սև գծերով։ Երիտասարդի գագաթը դարչնագույն է՝ սպիտակ բծերով, մեջքը՝ դարչնագույն խայտերով ու սեպաձև նախշերով։ Թռիչքը որորանման է՝ թևերի խորը, հզոր թափահարումներով։


== Բնակություն ==
Բնակվում է խոշոր ջրային բաց տարածություններում, հազվադեպ՝ տափաստաններում։ Սնվում է ձկներով, անողնաշարավորներով, կերի մեջ կարող են հայտնվել թռչունների ձվեր ու ձագեր։ ՀՀ բնական ու արհեստական, ջրամբարներում հայտնված հազվագյուտ տեսակ է և ունի որոշակի գիտական նշանակություն։ Տարածման շրջաններում առաջացնում է մեկուսացած, եզակի փոքր օջախներ։


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==
Ժողովածու (2368)

Ժողովածու (2368), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 1640-1641 թվականներին Ոսկան գրիչի կողմից Ռուսաստան, Էջմիածինում։ Գրված է թղթի վրա, որը ունի 15×9,8 չափս։ Ձեռագիրը կազմված է 502 թերթից։ Գրված է միասյուն, նոտրգիրով։ Կազմը` կաշեպատ տախտակ դրոշմազարդ, աստառը՝ զարդահյուս մետաքս։ Հիշատակարաններ՝448բ, 496բ O:


== Բովանդակություն ==
Դիոն․ Թրակացույ արվեստ քերականութեան։
Բառք քերականի։
Արիսոտելի Յաղագս առաքինութեանց, Յաղագս աշխարհի։
Դավթի հարբացոյ նկատումն Արիստոտելի։
Վասն երկու բնութեան։
Յաղագս տիեզերական յողովոցն։
Յաղագս հայրապետացն հայոց, թե որք կացին հակառակ եկեղեցւոյն հռովմայ։
Աթանոսի դավանութին հավատոյ։
Պորփիրի ներածութին ստորոգութեանցն Արիստոտելի։
Մեկնութին ստորոգութեանցն, Պերի արմենիասին Արիստոտէլի։
Դավթի վերլուծութին ներածութևանն Պորփիուրի։
Սահմանք մաստասիրականք իբր հարցմամբ։
Առածք հինգ։
Դավթի վասն բաժանման, մեկնութին ի վերլուծական Արիստոտէլի։
Բարթ. Մարաղացւոյ հավաքումն ի դիալեթիկեն, որ է տրամաբանութիւն։
Գիրք հավաքաբանութեան։
Սիմ․ Երևանցւոյ լուծմունք մեկնութեան Դավթի
Ի Պիտոյից զրոց։
Մեկնութին Արդ զոլ ղեակնի։
Վասն ժողովաց։
Լուծմունք վերլուծականի առ անսահմնաելի։
Մանունք։


== Ծանոթագրություններ ==
Genius (երգ, LSD)

«Genius», LSD սուպերխմբի երգը։ Երգի հեղինակներն են Սիան, Լաբրինթը, Դիպլոն և Jr Blender-ը, և պրոդյուսերավորվել է վերջիններիս և Gustave Rudman-ի կողմից։ Թողարկվել է 2018 թվականի մայիսի 3-ին որպես խմբի դեբյուտային ստուդիական ալբոմի դեբյուտային և գլխավոր սինգլ։ Երաժշտական տեսահոլովակի ռեժիսորն Բեն Ջոնսն է, իսկ գեղարվեստական ղեկավարը Գաբրիել Ալկալիան է։ Ալտերնատիվ ռադիոներում երգը հայտնվել է 2018 թվականի հունիսի 19-ին։ Երգի ռեմիքս տարբերակը` ամերիկացի ռեփեր Լիլ Ուեյնի մասկանցությամբ թողարկվել է 2019 թվականի հունվարին։
Երգը ներկայացված է EA Sports և FIFA 19 տեսախաղերում։


== Երգացանկ ==
Թվային ներբեռնում` Banx & Ranx ռեմիքսներ«Genius» (Banx & Ranx ռեմիքս)` 2:57
«Genius» (Banx & Ranx ռեգգի ռեմիքս)` 3:14Թվային ներբեռնում"Genius" (Լիլ Ուեյն ռեմիքս) (Լիլ Ուեյնի մասնակցությամբ)` 2:42


== Ձայնագրման մասնակիցներ ==
Տեղեկությունը վերցված է Tidal-ից։

Դիպլո` արտադրություն, ծրագրավորում
Լաբրինթ` վոկալ, արտադրություն, ծրագրավորում, ինժեներինգ
Սիա` վոկալ
Քինգ Հենրի` արտադրություն, ծրագրավորում
Jr Blender` արտադրություն, ծրագրավորում
Gustave Rudman` արտադրություն
Manny Marroquin` միքս ինժեներինգ
Chris Galland` միքս ինժեներինգ
Randy Merrill` մաստեր ինժեներինգ
Bart Schoudel` ինժեներինգ
Robin Florent` ինժեներինգի օգնական
Scott Desmarais` ինժեներինգի օգնական


== Չարթեր ==


== Հավաստագրումներ ==


== Լիլ Ուեյն ռեմիքս ==
«Genius» (Լիլ Ուեյն ռեմիքս), ամերիկացի ռեփեր Լիլ Ուեյնի մասնակցությամբ, երգի առաջին պաշտոնական ռեմիքսը։ Թողարկվել է 2019 թվականի հունվարի 17-ին Columbia Records լեյբլում և ներառված է խմբի դեբյուտային ստուդիական ալբոմում։


=== Երաժշտական տեսահոլովակ ===
Լիլ Ուեյնի մասնակցությամբ «Genius» երգի տեսահոլովակը թողարկվել է 2019 թվականի հունվարի 17-ին։


=== Ձայնագրման մասնակիցներ ===
Տեղեկությունը վերցված է Tidal-ից։

Լիլ Ուեյն` հրավիրված վոկալ, երգի հեղինակ
Սիա` երգի հեղինակ, ստեղծագործություն
Timothy McKenzie` ստեղծագործություն
Philip Meckseper` ստեղծագործություն
Դիպլո` արտադրություն, ծրագրավորում
Լաբրինթ` վոկալ, արտադրություն, ծրագրավորում, ինժեներինգ
Jr Blender`  արտադրություն, ծրագրավորում
Gustave Rudman` արտադրություն
Manny Galvez` ձայնագրման ինժեներինգ
John Hanes` միքս ինժեներինգ
Serban Ghenea` միքս ինժեներինգ
Randy Merrill` մաստեր ինժեներինգ
Bart Schoudel` ինժեներինգ
Luke Dimond` ինժեներինգ
Robin Florent` ինժեներինգի օգնական
Scott Desmarais` ինժեներինգի օգնական


== Ծանոթագրություններ ==
Պորտիկո դի Կազերտա

Պորտիկո դի Կազերտա (իտալերեն՝ Portico di Caserta), քաղաք Իտալիայի Կամպանիա մարզի Կազերտա գավառում։
Զբաղեցնում է 1,82 կմ² տարածք։ 2015 թվականի դեկտեմբերի 31-ի տվյալներով բնակչության թվաքանակը եղել է 7.802: Բնակչության խտությունը կազմում է 4037 մարդ/կմ²։ Փոստային ինդեքս՝ 81050, հեռախոսային կոդ՝ 0823։
Բնակավայրի հովանավոր սուրբն է համարվում Պետրոս առաքյալը։ Տոնը նշվում է հունիսի 29-ին։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Համայնքի կայքէջը Archived 2013-11-03 at the Wayback Machine.
Սիկա (այլ կիրառումներ)

Սիկա անունը կամ տերմինը կարող է վերաբերել հետևյալ հոդվածներին․

Սիկա - գյուղ Էստոնիայի Ռիուգե շրջանի կազմում։
Սիկա - գյուղ Էստոնիայի Վիռու շրջանի կազմում։
Կոսովո

Կոսովոյի Հանրապետություն (ալբ․՝ Republika e Kosovës, սերբ.՝ Република Косово), մասամբ ճանաչված պետություն hարավարևելյան Եվրոպայում՝ Բալկանյան թերակղզում՝ Կոսովո աշխարհագրական տարածաշրջանում։
Համաձայն Սերբիայի Հանրապետության Սահմանադրության` Կոսովոյի տարածքը Սերբիայի մաս է և մտնում է նրա կազմի մեջ որպես Կոսովոյի և Մետոխիայի ինքնավար երկրամաս (սերբ.՝ Аутономна покрајина Косово и Метохија, կրճատ՝ սերբ.՝ Космет), սակայն, փաստացիորեն, Կոսովոն չի գտնվում Սերբիայի կառավարության վերահսկման ներքո։ Կոսովոյի հյուսիսային սերբաբնակ մասն էլ չի ենթարկվում Պրիշտինային։


== Արտաքին հղումներ ==
Կոսովոյի կառավարությունը Archived 2008-04-09 at the Wayback Machine.(ալբ.)(սերբ.)(անգլ.)
Կոսովոյի Խորհրդարանը(ալբ.)(սերբ.)(անգլ.)
ՄԱԿ-ի միսիան Կոսովոյում (UNMIK) Archived 2011-02-22 at the Wayback Machine.(անգլ.)
Կոսովոյի տուրիստական կայքը(ալբ.)(սերբ.)(անգլ.)Սերբական կայքեր՝Կոսովոյի և Մետոխիայի հարցերով զբաղվող նախարարություն Archived 2009-09-08 at the Wayback Machine.(սերբ.)
Կոսովո և Մետոխիան Սերբիայի Կառավարության պաշտոնական կայքում(չաշխատող հղում)
Last.fm

Last.fm (Լասթ.էֆէմ) երաժշտական թեմատիկայի համացանցային նախագիծ, որի հիմնական ծառայությունն է օգտվողի կողմից լսվող երաժշտության մասին տեղեկության հավաքումը, ինդիվիդուալ և ընդհանուր չարթերում կատալոգավորումը, ինը օգնում է նմանատիպ երաժշտություն գտնել և այլն։ Ծառայության սեփականատերն է լոնդոնյան Last.fm Ltd. ընկերությունը, որի ղեկավարն է Մարտին Սթիքսելը (գերմ.՝ Martin Stiksel)։


== Արտաքին հղումներ ==
last.fm պաշտոնական կայք
Դեդեք

Դեդեք, գյուղ Արևմտյան Հայաստանում, Էրզրումի վիլայեթի Կամախի գավառակում։
Նախկինում եղել է հայաբնակ գյուղ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
33 տեսարան կյանքից

«33 տեսարան կյանքից» (լեհ.՝ 33 sceny z życia), 2008 թվականի լեհ-գերմանական ֆիլմ, որի ռեժիսորը Մալգոժատա Շումովսկան (լեհ.՝ Małgorzata Szumowska) է։


== Սյուժե ==
Լեհ արվեստագետ Յուլիան (լեհ.՝ Julia) և նրա ամուսինը Պյոտրը (լեհ.՝ Piotr)՝ տաղանդավոր ու հաջողակ կոմպոզիտոր, ապրում են Կրակովում (լեհ.՝ Kraków)։ Երբ Ջուլյայի մայրը, Բարբարան ստամոքսի քաղցկեղով է հիվանդանում, ընտանեկան կյանքը փլուզվում է։ Ջուլյան ընկերակցում է մորը մինչև մահ, բայց նրա ամուսինը Պյոտրը փորձերով գտնվում է Քյոլնում (գերմ.՝ Köln) և նրան մենակ է թողնում՝ հաղթահարելու այդ դժվար իրավիճակը։ Նրա կողքին միայն նրա ընկերն էր՝ Ադրիանը (լեհ.՝ Adrian)։ Նրա հայրը՝ Յուրեկը (լեհ.՝ Jurek), նույնպես ընկճված էր սիրելի կնոջ մոտալուտ կորստի ցավից։ Երիտասարդ Ջուլիան իր ուսերին է կրում ընտանիքի տառապանքը։ Մոր մահվանից հետո նրա հայրը մխիթարվում է հարբեցողությամբ։ Կարճ ժամանակ անց վախճանվեց նաև նրա հայրը։ Ջուլիան հանգստություն գտավ միայն Ադրիանի գրկում, բայց դա կործանեց նրա ընտանիքը Պյոտրի հետ։ Ծնողների կորստից և ամուսնության կործանումից հետո նա հիմա մենակ էր աշխարհում՝ անորոշ ապագայով, որտեղ Ադրիանը շատ քիչ կարող էր օգնել։


== Դերասանական կազմ ==


== Հիմքեր ==
Ֆիլմն իրական փաստերի հիման վրա է։ Մալգոժատա Շումովսկայի ծնողները լրագրողներ Դորոտա Տերակովսկան (լեհ.՝ Dorota Terakowska) և Մասիեյ Շումովսկին (լեհ.՝ Maciej Szumowski) էին։ Դորոտա Տերակովսկան մահացավ 2004 թվականի հունվարին։ Մեկ ամիս անց մահացավ նրա հայրը՝ Մասիեյ Շումովսկին։
Ֆիլմն սկսեց ցուցադրվել գերմանական կինոթատրոններում 2008 թվականի նոյեմբերի 13-ին։


== Քննադատություն ==
kino.de: Փորձություններով լի և ինքնակենսագրական ընտանեկան դրամա, տեղի է ունենում Քշիշտոֆ Կիշլովսկու (լեհ.՝ Krzysztof Kieślowski), Անդրեյ Տարկովսկու (ռուս.՝ Андрей Арсеньевич Тарковский)  և նաև գերմանացի ընդօրինակման կերպարներ և մրցանակի է արժանացել Լոկառնոյի կինոփառատոնում։


== Մրցանակներ ==
Լոկառնոյի կինոփառատոն 2008 թվական․ ժյուրիի հատուկ մրցանակ (արծաթե հովազ)
Լեհական Գդինսկի կինոփառատոն 2008 թվական․ մրցանակ լավագույն ռեժիսորական աշխատանքի համար, լավագույն օպերատորական աշխատանք,  լավագույն ֆիլմի երաժշտություն, լավագույն երկրորդ պլանի դերասանուհի Մալգոժատա Հաևսկա (լեհ.՝ Małgorzata Hajewska) և կինոքննադատի մրցանակ։
Լեհական կինոմրցանակ 2009․ լավագույն ֆիլմ, լավագույն ֆիլմի երաժշտություն, լավագույն մոնտաժ, հանդիասատեսի համակրանք մրցանակ


== Գրականություն ==
anonim, "33 sceny z życia": przekorny, ale pozytywny film o umieraniu, portal film.wp.pl, 20 sierpnia 2008 [dostęp 2012-01-28]
Konrad J. Zarębski, 33 sceny z życia, portal www.culture.pl, październik 2008 [dostęp 2012-01-28]


== Ծանոթագրություններ ==


== Արտաքին հղումներ ==
«33 տեսարան կյանքից»(անգլ.) ֆիլմը Internet Movie Database կայքում
33 Scenes from Life - review at culture.pl
http://33-szenen.realfictionfilme.de/ 33 տեսարան կյանքից. պաշտոնական կայք
Entry in Filmpolski.pl
Filmpolski.pl mit zahlreichen Fotos
Filmprofil auf cineuropa.org
Միրզա Յուսուֆ Ներսեսով

Միրզա Յուսուֆ Ներսեսով (ի ծնե՝ Հովսեփ Ներսիսյանց, ռուս.՝ Мирза Юсиф Нерсесов), հայ պատմաբան, թարգմանիչ և գրող, «Ճշմարտացի պատմություն» (պարսկերեն՝ «Թարիխ-ի Սաֆի») աշխատության հեղինակ։


== Կենսագրություն ==
Ծնվել է 1798 թվականին, Հադրութում՝ դարբնի ընտանիքում։ 1804-1813 թվականների ռուս-պարսկական պատերազմի ժամանակ Հադրութի ազնվական ընտանիքներից մի քանի դեռահասների հետ միասին ղաջարական զորքերի կողմից տարվել է Պարսկաստան։ Այնտեղ ընդունել է մահմեդականություն, ստացել Յուսուֆ անունը և ուղարկվել Թավրիզ՝ ուսման նպատակով։ Սովորել է պարսկերեն և արաբերեն, ստացել «միրզայի» պատվական տիտղոսը և նշանակվել Ղարադաղի տիրակալ Ամիր խան Դավալու-Ղաջարի քարտուղար (վերջինս հետագայում սպանվել է 1826-1828 թվականների ռուս-պարսկական պատերազմում)։ Թավրիզում ամուսնացել է ադրբեջանուհու հետ։ 
Ռուս-պարսկական պատերազմի ավարտից հետո վերադարձել է Արցախ, Շուշիում պարսկերեն է դասավանդել։ Վերադարձել է քրիստնյա հավատքի և մկրտվել Արցախի թեմի առաջնորդ Բաղդասար արքեպիսկոպոս Հասան-Ջալալյանի կողմից։ Բաժանվել է ադրբեջանցի կնոջից և ամուսնացել Շողակաթ անվամբ արցախցի մի հայուհու հետ։ Սկզբում Միրզա Յուսիֆը գրում էր «Ագարսկի» կեղծանվան տակ, իսկ ավելի ուշ շրջանում ստորագրել է «Ղարաբաղի», իսկ ռուսերեն՝ «Շուշինսկի» անուններով։
Դաղստանում Գրիգոլ Օրբելիանիի ծառայության մեջ է անցել իբրև թարգմանիչ, վերջինիս համար արաբերեն նամակագրություն է վարել իմամ Շամիլի և կովկասյան այլ առաջնորդների հետ։ 1856 թվականին ավարտել է իր «Վագիֆի և իր մյուս ժամանակակիցների բանաստեղծությունների ժողովածու» գիրքը, որը բաղկացած էր Մոլլա Փանահ Վագիֆի, Գասիմ բեյ Զաքիրի և Արցախի այլ բանաստեղծների քերթվածքներից։ Միաժամանակ պատրաստել է «Դերբենդի պատմություն» («Դերբենդ-նամահ») երկը ռուսական բանանի սպա՝ ոմն Հակոբ Լազարյանցի պատվերով։ Դաղստանում երեք տարվա ծառայությունից հետո Միրզա Յուսիֆը վերադարձել է Շուշի, որտեղ և մահացել է 1864 թվականին։
Միրզա Յուսուֆի ամենահայտնի աշխատությունն է «Ճշմարտացի պատմությունը» («Թարիխ-ի Սաֆի»), որը նա ավարտել է 1855 թվականին։ Միայն մեկ ձեռագրով մեզ հասած այս գիրքը հիմնականում անդրադառնում է Արցախի պատմությանը, Արցախի մելիքություններին և Կովկասում ռուսական տիրապետության հաստատմանը։ Այս գիրքը պարսկերենից ադրբեջաներեն է թարգմանվել 1991 թվականին, իսկ հայերեն՝ 2000 թվականին։ 


== Ծանոթագրություններ ==


== Արտաքին հղումներ ==
«Ճշմարիտ պատմության» ամբողջական տեքստի անգլերեն տարբերակը
Պետրովսկոգո (գյուղ, Բախմաչի շրջան)

Անվան այլ կիրառումների համար տե՛ս՝ ՊետրովսկոգոՊետրովսկոգո (ուկրաիներեն՝ Петровського), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Պետրովսկոգո գյուղում բնակվում էր 70 մարդ։ Բնակչության խտությունը կազմում էր 8750 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալիե Մացևիչի

Մալիե Մացևիչի (ուկրաիներեն՝ Малі Мацевичі), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Մալիե Մացևիչի գյուղում բնակվում էր 199 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեհիդրոգենացում

Դեհիդրոգենացում, դեհիդրում ( լատ.՝ hydrogenium - ջրածին), քիմիական միացություններից ջրածնի պոկում։ ՝Հիղրոգենացման հակադարձ ռեակցիան է։ Կատարվում է բարձր ջերմաստիճաններում և կատալիզատորների առկայությամբ։ Որպես կատալիզատորներ օգտագործվում են մետաղներ (օրինակ, Cu, Pd, Pt, մետաղների օքսիդներ (օրինակ, ZnO, NiO, Сг2О3) և խառը կատալիզատորներ (օրինակ, Pt-ածուխ, Pt2О3)։ Դեհիդրոգենացումը լայնորեն կիրառվում է մոնոմերների, ալդեհիդների, բենզինների, նավթի և այլ արտադրություններում։ Դեհիդրոգենացումը կատարվում է նաև օրգանիզմում՝ դեհիդրազներ ֆերմենտների միջոցով։
Ֆուտբոլի Անգլիայի գավաթ 1933-34

Ֆուտբոլի Անգլիայի գավաթ 1933-34 (անգլ.՝ 1933-34 FA Cup), Ֆուտբոլի Անգլիայի գավաթի 59-րդ խաղարկությունն է, որում հաղթեց «Մանչեսթեր Սիթի» ֆուտբոլային ակումբը։


== Եզրափակիչ ==
Լեհաստանի հետախուզական գործակալություն

Հետախուզական ծառայություն (լեհ.՝ Agencja Wywiadu, AW), Լեհաստանի Հանրապետության հետախուզական ծառայություն, ստեղծվել է 2002 թվականին Պետական պահպանության վարչության լուծարումից հետո, որը բաժանվել էր Ներքին անվտանգության գործակալությունից (ՆԱԳ)։ Գործակալության ներկա ղեկավարն է բրիգադային գեներալ Մացեյ Հունյան։


== Գործառույթներ ==
Գործակալության գործունեությունը իրականացվում է միայն Լեհաստանի Հանրապետության տարածքում։ Գործակալությունը երկրի տարածքում կարող է իրականացնել սահմանափակ ծավալով գործողություններ։ Գործակալության գործառույթների մեջ է մտնում՝

ինֆորմացիայի ստացումը, վերլուծությունը, մշակումը և փոխանցումը, որը կարող է կարևոր դեր ունենալ Լեհաստանի Հանրապետության անվտանգության և արտաքին քաղաքականության, ինչպես նաև տնտեսական ներուժի համար
Լեհաստանի Հանրապետության անկախությանն ու անձեռնմխելիությանը սպառնացող վտանգների բացահայտումն ու հակազդումը
Լեհաստանի Հանրապետության պաշտոնատար անձանց և դիվանագիտական ներկայացուցչությունների անվտանգության ապահովումը օտարերկրյա հատուկ ծառայություններից
գաղտնագրություն պաշտպանության ապահովումը լեհ դիվանագիտական ներկայացուցչությունների և հյուպատոսությունների, ինչպես նաև դիվանագիտական փոստի համար
միջազգային ահաբեկչության, էքստրեմիզմի և կազմակերպված հանցավորության դեմ պայքարը
անօրինական զենքի, զինամթերքի և պայթուցիկ նյութերի, թմրանյութերի, հոգեմեդ նյութերի, տեխնոլոգիաների և ծառայությունների անօրինական վաճառքի դեմ պայքարը, որը վտանգ են ներկայացնում պետության անվտագության համար
պայքարը զանգվածային ոչնչացման զենքերի տարածման դեմ
սպառնալիքի բացահայտումը և վերլությունը, որոնք առաջանում են մոլորակի անկայուն շրջաններում
Ռադիոէլեկտրոնային հետախուզության կառավարումը։


== Կազմակերպական կառուցվածքը ==
Այս պահին գործակալությունը ունի հետևյալ ստորաբաժանումները

1-ին բյուրո
2-րդ բյուրո
3-րդ բյուրո
4-րդ բյուրո
5-րդ բյուրո
6-րդ բյուրո
7-րդ բյուրո
8-րդ բյուրո
9-րդ բյուրո
10-րդ բյուրո
Ուսումնական կենտրոն
Իրավական դեպարտամենտԲացի այդ АW գործակալության ղեկավարը իրավունք ունի ստեղծել ինչպես ժամանակավոր, այնպես էլ մշտական նոր ստորաբաժանումներ։


== Հետախուզական գործակալության ղեկավարություն ==
Գործակալության ղեկավար՝ բրգադային գեներալ Հունյա Մացեյ
Ղեկավարի տեղակալ՝ գնդապետ Պավել Վոզնյակ
Ղեկավարի տեղակալ՝ փոխգնդապետ Մարկ Յուշակ
Ղեկավարի տեղակալ՝ փոխգնդապետ Մարեկ Ստեմպեն


== Ծանոթագրություններ ==
Ժողովածու (211)

Ժողովածու (211), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 211 թվի տակ։ Ձեռագիրը գրվել է 1629-1635 թվականներին Խաչատուր կրոնավորի կողմից, Լուցքայում (յաշխարս Իլախաց)։ Գրված է թղթի վրա, որը ունի 19X15 չափս։ Ձեռագիրը կազմված է 193 թերթից։ Գրված է երկսյուն և միասյուն, նոտրգիրով։ Կազմը` կաշվեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 88ր, 225ա, 294ա։


== Բովանդակություն ==
Վկայաբանութիւն Փոտինայ։
Աւետարան։
Մաշտոց


== Ծանոթագրություններ ==
Էրկանդ Քերիմայ

Էրկանդ Քերիմայ (ալբ․՝ Erkand Qerimaj, օգոստոսի 10, 1988(1988-08-10), Շկոդեր, Ալբանիա), ալբանացի ծանրորդ, օլիմպիական խաղերի մասնակից, ներկայիս Եվրոպայի չեմպիոնը։


== Կարիերա ==
Քերիմայը իր կարիերայի առաջին ձեռքբերումը գրանցել է 2003 թվականին, երբ նա Վանկուվերում մասնակցել է ծանրամարտի աշխարհի առաջնությանը։ Այնտեղ նա գրավել է 27-րդ տեղը՝ բարձրացնելով ընդհանուր 227.5 կգ քաշ։
2008 թվականին՝ Լինյանո Սաբյադորոյում կայացած ծանրամարտի Եվրոպայի առաջնությանը, Էրկանդ Քերիմայը մինչև 77 կգ քաշային կարգում 345 կգ ընդհանուր արդյունքով գրավել է 4-րդ տեղը՝ զիջելով մրցանակակիրներին ավելի քան 10 կգ։
Քերիմայը մրցել է նաև 2008 թվականին Պեկինում կայացած ամառային օլիմպիական խաղերում մինչև 77 կգ քաշային կարգում և 341 կգ ընդհանուր արդյունքով գրավել է 13-րդ հորիզոնականը։
2009 թվականին Քերիմայը դարձել է Միջերկրածովյան խաղերի չեմպիոն և նույն թվականին Բուխարեստում մինչև 77 կգ քաշային կարգում արժանացել է ծանրամարտի Եվրոպայի առաջնության արծաթե մեդալի։
2012 թվականի սկզբին նա մասնակցել է Անթալիայում (Թուրքիա) կայացած ծանրամարի Եվրոպայի աոաջնությանը, որտեղ նա արժանացել է ոսկե մեդալի մինչև 77 կգ քաշային կարգում՝ բարձրացնելով ընդհանուր 348 կգ քաշ (արժանացել է արծաթե մեդալի պոկում և ոսկե մեդալի հրում վարժություններում)։ Իր այդ ցուցանիշով նա առաջ է անցել ռումինացի ծանրորդ Ռազվան Մարտինից։ Այնուամենայնիվ, հայտնաբերվել է, որ Քերիմայը օգտագործել է դոպինգ և նրա արդյունքները չեղյալ են հայտարարվել և նա որակազրկվել է երկու տարով։ Այդ պատճառով նա չկարողացավ մասնակցել 2012 թվականին Լոնդոնում կայացած ամառային օլիմպիական խաղերին։
Որակազրկումից երկու տարի անց՝ 2014 թվականին, Քերիմայը մասնակցել է Թել Ավիվում (Իսրայել) կայացած ծանրամարտի Եվրոպայի առաջնությանը, որտեղ նա նվաճել է բրոնզե մեդալ պոկում և ոսկե մեդալ հրում վարժություններում։ Ընդհանուր արդյունքում, բարձրացնելով 349 կգ, նա արժանացել է ոսկե մեդալի։ Հետաքրքիրն այն է, որ արծաթե մեդալի արժանացած իր հայրենակից Դենիել Գոդելլին ևս բարձրացրել է ընդհանուր 349 կգ քաշ, սակայն նրա իրական քաշը 20 գրամով ծանր է եղել Քերիմայի քաշից, այդ իսկ պատճառով ոսկե մեդալի արժանացել է հենց Քերիմայը։


== Ծանոթագրություններ ==


== Արտաքին հղումներ ==
NBC վիճակագրություն Archived 2016-03-04 at the Wayback Machine. (անգլ.)
Կենսագրություն Պեկին 2008-ում (անգլ.)
Պաշտոնական էջը Archived 2012-01-19 at the Wayback Machine. Sports-reference կայքում (անգլ.)
Պաշտոնական էջը Archived 2015-03-22 at the Wayback Machine. iwf.net կայքում (անգլ.)
Վիլչես (Խաեն)

Վիլչես (իսպ.՝ Vilches), մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Էլ Կոնդադո դե Խաեն շրջանում։ Տարածքը կազմում է 274 կմ2։ Բնակչությունը՝ 4892 մարդ (2010 թվականի տվյալներով)։ Պրովինցիայի վարչական կենտրոնից գտնվում է 80 կմ հեռավորության վրա։


== Արտաքին հղումներ ==
Գլխավոր կայք
Ալվորադա դ’Ուեստիի գավառ

Ալվորադա դ’Ուեստիի գավառ (պորտ.՝ Microrregião de Alvorada D'Oeste)՝ գավառ Բրազիլիայում, մտնում է Ռոնդոնիա նահանգի մեջ։ Մտնում է Ռոնդոնիա նահանգի արևելքի (մարզ) մեջ։ Բնակչությունը կազմում է 84 970 մարդ 2006 թվականի տվյալով։ Զբաղեցված տարածքը 14 443,675 կմ²։ Բնակչության խտությունը 5,9 մարդ/կմ²։


== Գավառի կազմ ==
Գավառի կազմի մեջ են մտնում հետևյալ համայնքները.

Ալվորադա դ’Ուեստի
Սերինգեյրաս
Նովա Բրազիլանդիա դ’ Ուեստի
Սան Միգել դու Գուապորե
Պատվանդան

Պատվանդան, հիմք, որի վրա կանգնեցվում է արձան (արձանախումբ, կիսանդրի) կամ սկահակ, սյուն, կոթող և այլն։ Պատվանդանները լինում են տարբեր ձևերի՝ երկրաչափորեն կանոնավոր (սովորաբար ճարտարապետական օրդերների տարրերի կիրառումով, հաճախ զարդարված հարթաքանդակներով) կամ ոչ կանոնավոր (օրինակ, բնական, անմշակ քարից)։
Միխայլովկա (գյուղ, Իշիմբայսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка, բաշկիրերեն՝ Михайловка), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2010 թվականին գրանցված տվյալներով կազմում էր 55 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստոյա

Ստոյա (Stoya, իսկական անունը՝ Jessica Stoyadinovich, ծնվել է 1986, հուլիսի 15, ամերիկացի պոռնոդերասանուհի և մոդել։


== Վաղ տարիներ ==
Ծնվել է ԱՄՆ-ի Հյուսիսային Կարոլինայի Ուիլինգթոն քաղաքում։ Հայրը սերբ է, մայրը՝ շոտլանդուհի։ Ունի նաև պուերտոռիկացու արյուն։ Նրան Ստոյա է անվանել տատիկը, որը դեռ մանկուց տարածվել է ընկերների մեջ։ Ստոյայի հայրը աշխատել է IT տեխնոլոգիաների ոլորտում, ինչպես խոստովանում է Ստոյան, մեծացել է տեխնիկայի հանդեպ սիրով, դեռ փոքր տարիքից օգտվել է համակարգչից և DOS ծրագրից։
Այնուհետև տեղափոխվել է Դելավեր նահանգ, որտեղ անցել է նկարչական դասընթաց։ Հետո տեղափոխվել է Ֆիլադելֆիա։ Այստեղ փոխում է բազմաթիվ աշխատանքներ՝ աշխատում է ցրիչ, քարտուղարուհի, անգամ պարում է Գո-գո շոույում։ Նկարահանվում է մի քանի երաժշտական հոլովակներում։
2009-ին նա տեղափոխվում է Լոս Անջելես։


== Կարիերան ==
Ստոյայի պնդմամբ պոռնոյի հանդեպ հետաքրքրությունը առաջացել է ԲԴՍՄ-ի հանդեպ հետաքրքրությունից։ Սկզբից դերասանուհին կեցվածք է ընդունել իր ընկերոջ համար, այնուհետև նրան հետաքրքրել են այլընտրանքային պոռնո ժանրը ներկայացնող կայքերը։ Այդ կայքերից մեկը նրան առաջարկում է նկարահանվել DVD ֆորմատով։
Հետագայում նա նկարահանվում է Razordolls-ի և Vivid-ի համար (առանց տղամարդու մասնակցության), այնուհետև նրանով հետաքրքրվեց Digital Playground-ը, որը առաջարկում էր նկարահանվել Սոֆիա Սանտիի հետ լեսբուհու դերում։ Բայց այդ ֆիլմը չի նկարահանվում։ Հոկտեմբերին Digital Playground-ը առաջարկում է 3 տարվա բացառիկ պայմանագիր։ Առաջին ֆիլմը նրա մասնակցությամբ Stoya Video Nasty-ն է, որը համարվեց ստուդիայի առաջին ֆիլմը, որը Ստոյայնին ներկայացնում է տղամարդու հետ։


== Ֆիլմագրություն ==
1. Razördolls (2006)
2. Video Nasty։ Stoya (2007)
3. Sister Midnite (2007)
4. Sexual Freak 7։ Stoya (2007)
5. Katsuni։ Video Nasty (2007)
6. Jesse Jane։ Lust (2007)
7. Jack's POV 9 (2007)
8. Debbie Loves Dallas (2007) .... Jessica Nelson
9. The Sex Offenders (2008)
10. Stoya։ Sexy Hot (2008)
11. Stoya։ Heat (2008)
12. Stoya։ Atomic Tease (2008)
13. Nurses (2008)
14. My First Porn 10 (2008)
15. Jesse Jane։ Kiss Kiss (2008)
16. Jack's POV 13 (2008)
17. Jack's Leg Show 4 (2008)
18. Deeper 11 (2008)
19. Cheerleaders (2008) .... Stoya, cheerleader #5
20. Pirates II։ Stagnetti's Revenge (2008) .... Belly Dancer #1
21. Stoya։ Workaholic (2009)
22. Stoya։ Perfect Picture (2009)
23. Riley Steele։ Scream (2009)
24. Jack's Teen America։ Mission 23 (2009)
25. Bad Girls (2009)
26. A Taste of Stoya (2009)
27. Teachers (2009)


== Մրցանակներ ==
2008 Eroticline Awards - Ամերիկացի լավագույն նորաթուխը
2009 AVN Awards։ Լավագույն ծագող աստղը
2009 AVN Awards։ Խմբակային լեսբուհոական սեքսում լավագույն դերը (Cheerleaders)
2009 XBIZ Award - Տարվա ծագող աստղը
2009 XRCO Award - Ծագող աստղ


== Ծանոթագրություններ ==
Ֆինանսական ռեսուրսներ

Ֆինանսական ռեսուրսներ, բոլոր դրամական միջոցների ամբողջությունն է, որոնք անհրաժեշտ ակտիվների ձևավորման համար պետության, ձեռնարկությունների, կազմակերպությունների, հաստատությունների տրամադրության տակ են` ամբողջ գործունեությունն իրականացնելու համար, եկամտի, խնայողությունների, կապիտալի և տարբեր տեսակի մուտքերի հաշվին։ Բանկային ռեսուրսները ֆինանսական ռեսուրսների կարևոր բաղադրիչ են։
Ֆինանսական ռեսուրսները նախատեսված են.

բյուջեի, բանկերի, ապահովագրական կազմակերպությունների, նյութերի և ապրանքների մատակարարների նկատմամբ ֆինանսական պարտավորություններ կատարելու համար,
արտադրության ընդլայնման, վերակառուցման և արդիականացման, նոր հիմնական միջոցների ձեռքբերման ծախսերի իրականացման համար
ձեռնարկությունների աշխատողների աշխատավարձերի և նյութական խրախուսանքների համար,
այլ ծախսերի ֆինանսավորման համար։Ֆինանսական ռեսուրսները բաժանվում են 2 խմբի.

կենտրոնացված միջոցներ (պետական բյուջե, արտաբյուջետային միջոցներ),
ապակենտրոնացված ֆինանսական ռեսուրսներ (կորպորատիվ ֆոնդեր)։Կան նաև պետության, մարզերի և ձեռնարկությունների ֆինանսական ռեսուրսներ։
Մակրոմակարդակում կենտրոնացված ֆոնդերի ձևավորման հիմնական աղբյուրը ազգային եկամուտն է։ Ազգային եկամտի բաշխման և վերաբաշխման հիման վրա ձևավորվում են կենտրոնացված ֆոնդեր։ Ազգային եկամտի մի մասը ձևավորվում և մնում է ձեռնարկությունների տրամադրության տակ, այսինքն՝ միկրոմակարդակում ստեղծվում են ապակենտրոնացված ֆինանսական ռեսուրսներ, որոնք օգտագործվում են արտադրական ծախսերի համար։
Ձեռնարկության ֆինանսական ռեսուրսների հիմնական աղբյուրը արտադրական գործունեությունից ստացված շահույթն է։
Ֆինանսական ռեսուրսների օգտագործումը հիմնականում իրականացվում է հատուկ նշանակության դրամական միջոցների միջոցով, չնայած հնարավոր է նաև միջոցներն օգտագործել նաև ոչ ֆոնդային ձևով։
Պետության և ձեռնարկությունների ֆինանսական ռեսուրսները ֆինանսական կառավարման անմիջական օբյեկտներ են, այսինքն՝ դրանց ձևավորման, օգտագործման և դրամական միջոցների հոսքի կառավարման։
Բավարար ֆինանսական ռեսուրսների առկայությունը, դրանց արդյունավետ օգտագործումը կանխորոշում են ձեռնարկության լավ ֆինանսական դիրքը, վճարունակությունը, ֆինանսական կայունությունը, իրացվելիությունը։ Այս առումով ձեռնարկությունների ամենակարևոր խնդիրն է գտնել պաահուստային միջոցներ` իրենց սեփական ֆինանսական ռեսուրսների ավելացման և դրանց առավել արդյունավետ օգտագործման համար` ընդհանուր առմամբ ձեռնարկության արդյունավետությունը բարելավելու համար։


== Գրականություն ==
А. Ф. Черненко, Н. Н. Илышева, А. В. Башарина. Финансовое положение и эффективность использования ресурсов предприятия. М.: Юнити-Дана, 2013. ISBN 978-5-238-01610-8


== Ծանոթագրություններ ==
Արմեն Աղալյան

Արմեն Ֆրեյդունի Աղալյան (մարտի 20, 1930(1930-03-20), Երևան, ԽՍՀՄ - նոյեմբերի 16, 2015(2015-11-16), Լոս Անջելես, Կալիֆոռնիա, ԱՄՆ), ճարտարապետ, ՀԽՍՀ վաստակավոր ճարտարապետ (1987)։ Ճարտարապետ Ֆրեյդուն Աղալյանի որդին է։


== Կենսագրություն ==
1954 թվականին ավարտել է Երևանի պոլիտեխնիկական ինստիտուտը։
1964-1969 թվականներին` Երևանի գլխավոր ճարտարապետի տեղակալ, 1969-1973 թվականներին` Երևաննախագիծ ինստիտուտի արվեստանոցի ղեկավար, 1980-1990 թվականներին` ԵՊԻ ճարտարապետաշինարարական ֆակուլտետի դեկան, պրոֆեսոր 1990 թվականից։


== Ստեղծագործական գործունեություն ==
Աղալյանի նախագծերով Երևանում կառուցվել են`

Ճարտարագիտագեոդեզիական հետախուզումների և նկարահանումների հայկական պետական ինստիտուտը (1972-1978)
Հայպետտրանսնախագիծ (1967)
Հայպետջրնախագիծ (1969)
Կապի նախագծային (1970, այժմ՝ ԱրմենՏել)
Էլեկտրոնային արդյունաբերության նախագծային (1971) ինստիտուտները
Միջքաղաքային ԱՀԿ (1971)
ԵՊԻ մասնաշենքերից երկուսը (1981-1985)
«Հյուսիսային» ավտոկայանը, (1986-1988)Երևանի Արաբկիր համայնքում գտնվող «Վահագն Վիշապաքաղ» հուշարձանի ճարտարապետն է (համահեղինակ՝ Գրիգոր Գրիգորյան, քանդակագործ՝ Վահե Հարությունյան)։
Կերպափոխվող միջնորմի, հավաքովի միաձույլ կմախքով շենքի կառուցման Աղալյանի եղանակով Սպիտակի երկրաշարժից հետո, 1990 թվականին, նախագծվել է իննհարկանի սեյսմակայուն փորձարարական բնակելի շենք։


== Մահ ==
Մահացել է 2015 թվականին Լոս Անջելեսում, թաղված է Երևանում։


== Պատկերասրահ ==


== Ծանոթագրություններ ==
(5754) 1992 FR2

(5754) 1992 FR2, աստերոիդ աստերոիդների հիմնական գոտում։ Հայտնաբերվել է 1992 թվականի մարտի 24-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,267272 ա. մ., առավելագույնը մոտենում է 1,946 ա. մ. հեռավորության վրա և հեռանում 2,5885 ա. մ.։ Արեգակի շուրջ մեկ ամբողջական պտույտ է կատարում 1246,96 երկրային օրվա ընթացքում, իր ուղեծրով շարժվելով միջինում 0,288701 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5754) 1992 FR2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տերեսվա

Տերեսվա (ուկրաիներեն՝ Тересва), քաղաքատիպ ավան Ուկրաինայի Անդրկարպատյան մարզի Տյաչևի շրջանում։
Չճշտված տվյալներով Տերեսվա քաղաքատիպ ավանում բնակվում էր 7 554 մարդ։ Բնակավայրը զբաղեցնում է 12,32 կմ² տարածք։ Բնակչության խտությունը կազմում էր 613,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տյաժա

Տյաժա (ռուս.՝ Тяжа), գետ Ռուսաստանում, հոսում է Կարելական ինքնավար հանրապետությունում և Մուեզերսկի շրջանում։ Թափվում է Վատտոզերո։ Գետի երկարությունը 25 կմ է, ավազանի տարածքը 78,6 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Սվիր ավազան, գետի ենթաավազանը Սվիր։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100212102000015079
Հիդրոլոգիական ուսումնասիրությունների կոդը - 102001507
Ավազանի կոդը - 01.04.01.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.